Sinfonía nº 2 (Mahler)

A ***Sinfonía nº 2 de Mahler*** foi composta entre os anos 1888 e 1894. A estrea da obra realizouse en decembro de 1895, pola orquestra filharmónica de Berlín.
## Orixe
En febreiro de 1888 en Leipzig, Gustav Mahler comezou a composición dunha peza orquestral chamada *Todtenfeier* (*Ritos funerarios*). En maio dese mesmo ano, Mahler for designado como director da orquestra de Budapest e na súa nova estancia rematou a composición dos *Todtenfeier*.
Cinco anos máis tarde, xa nomeado director da orquestra de Hamburgo, o compositor decatouse que os *Todtenfeier* non
era unha peza independente, senón o primeiro movemento da súa segunda sinfonía. Nos anos 1893 e 1894 intensificouse o traballo na obra, dándoa por concluída o 28 de decembro de 1894.
Posteriormente o propio autor fixo revisións menores da obra no 1909.

## Estrutura
En varias ocasións Mahler, deu explicacións sobre as motivacións e intencións da obra. O primeiro movemento representa a morte dun heroe e polo tanto presenta todo o carácter fúnebre dos orixinais *Todtenfeier*.
O segundo e terceiro movementos son máis introspectivos e intimistas. Así o segundo ten un marcado carácter inocente
e nostálxico, mentres que o terceiro inclúe certos aspectos grotescos.
O cuarto e o quinto movemento son a resolución e afrontamento do último xuízo, redención e resurrección. Segundo o propio Mahler, os tres primeiros movementos son expositivos. Mentres que o cuarto e quinto conteñen os contidos máis importantes da obra.
### Allegro Maestoso
miniatura|500px|Tema da primeira parte do 2.º movemento.

Debido ó tempo compositivo tan longo, as diferenzas entre o primeiro e o último movemento (os máis longos) son substanciais. Así o primeiro ten unha estrutura de sonata clásica. O seu carácter corresponde a unha marcha e a elección de Mahler da nota C menor, probablemente alude ó exemplo clásico de marcha: a marcha fúnebre da Heroica de Beethoven.

### Andante moderato
O máis salientable deste movemento é a danza inicial e a presenza do violoncello. A composición é similar ós *Todtenfeier* orixinais.

### In ruhig fliessender bewegung
O terceiro movemento é a expresión sinfónica da canción contida en Des Knaben Wunderhorn, *O Sermón de San Antonio de Pádua ós peixes*. Trátase dun scherzo cun aire entre irónico e sardónico.

### Urlicht: Sehr Feierlich, aber schlicht
O cuarto movemento contén a canción *Urlicht* (contida na recompilación Des Knaben Wunderhorn), sendo unha das favoritas de Mahler. O poema ten carácter de himno, e presenta unha gran naturalidade e simplicidade. A métrica é flexible, centrándose en acadar unha prosodia clara e entendible. O acompañamento coral é complexo e imaxinativo.

### Finale-Im tempo des scherzos...Chorus: Aufersteh'N
Mahler desexaba un final vocal á sinfonía. Escolleu para tal fin as dúas primeiras estrofas do Himno Resurrección do poeta Saxón do século XVIII, Friedrich Gottlieb Klopstock. O autor coñeceu este poema, cantado por un coro no funeral do compositor e director Hans von Bulow, no 1894 en Hamburgo. Impresionado, engadiu ó orixinal varios estrofas propias que insistían aínda máis nas ideas de redención e resurrección. Do poema de Klopstock, saíu o nome de *Resurrección*, co que popularmente se coñece a segunda sinfonía de Mahler.

### Letra do cuarto movemento
### Letra do quinto movemento
## Véxase tamén
### Bibliografía
* Libreto CD: Mahler, Symphony Nº2 pola San Francisco Symphony. Michael Tilson Thomas 
### Outros artigos 
* Sinfonía coral